มีอาการท้องอืดมาหลายเดือน ทำยังไงก็ไม่หาย ตรวจเลือด ซาวด์ตับแล้วก็ปกติ ถ้าจะลองทานยาถ่ายพยาธิได้มั๊ย อายุ 50 ค่ะ
สวัสดีค่ะ ท้องอืด คือภาวะที่ท้องเกิดอาการแน่น จนทำให้ท้องดูมีลักษณะบวม อาจเกิดได้จาก-การกลืนอากาศเข้าไปในปริมาณที่มาก การอ้าปาก พูดคุย หัวเราะ-การรับประทานอาหารหรือเครื่องดื่มที่มีแก๊สหรือก่อให้เกิดแก๊ส อาหารเช่น ถั่ว บรอกโคลี เครื่องดื่มอัดแก๊ส หรือเบียร์-ท้องผูก-การรับประทานยาบางชนิดเช่นธาตุเหล็ก-กระเพาะอาหารอักเสบ หรือกรดไหลย้อน-รับประทานอาหารมากหรือเร็วเกินไป-มีลำไส้อุดตันจากสาเหตุต่างๆเช่นมีพังผืดในลำไส้ มีเนื้องอกลำไส้-มีก้อนเนื้อในช่องท้องเช่น เนื้องอกรังไข่ในกรณีนี้แนะนำพบแพทย์เพื่อตรวจร่างกายซ้ำอีกครั้งค่ะ ว่ามีอาการที่เข้าได้กับโรคลำไส้อุดตันหรือเปล่า ซึ่งเป็นภาวะอันตราย ต้องได้รับการรักษาตามสาเหตุที่ทำให้ลำไส้อุดตัน หากมีอาการท้องอืดมากขึ้น คลำก้อนได้ในท้อง ขับถ่ายเปลี่ยนแปลง คลื่นไส้ กินได้น้อยลง ควรรีบไปค่ะการดูแลตัวเองเบื้องต้น รับประทานอาหารอ่อนๆและสุกสะอาด ไม่รับประทานอาหารมื้อใหญ่ในคราวเดียว ออกกำลังกายสม่ำเสมอ จำกัดปริมาณการดื่มเครื่องดื่มอัดแก๊ส และเครื่องดื่มที่มีน้ำตาลสูง